या...हू... फिल्म जंगली (1961) में बर्फीले पहाड़ों पर फिसलते हुए शम्मी कपूर ने ये आवाज लगाई थी और ये आवाज आज भी उती ही स्टाइलिश बनी हुई है. उसके बाद न केवल शम्मी कपूर एक स्टार के रूप में उभर कर सामने आए, बल्कि कश्मीर की उस जगह की अलौकिक सुंदरता का अनुभव चाहने वाले लोगों की भारी संख्या वहां पहुंचने लगी. तब से वह जगह बॉलीवुड का एक अभिन्न अंग बन गया. खासकर, शम्मी-शर्मिला टैगोर अभिनीत, कश्मीर की कली (1964) की सफलता के साथ.